LidanRubinov/Halacha-QA huggingface dataset:
שאלה: אוצר הארץ או היתר מכירה?: לכבוד הרב בענין קנית ירקות בשמיטה מה עדיף, לקנות מחנות של "אוצר הארץ" או מהיתר מכירה של רבנות?
תשובה: שתי השיטות כשרות אולם אוצר הארץ עדיף: התר המכירה מבוסס רק על חלק מהפוסקים וניתן זמנית בשעה"ד עד שיימצא פתרון אחר. על אוצר בי"ד אין כמעט חולקים (יש המנסים לעורר מחלוקת ללא ביסוס) מקורו בתוספתא אוצר בי"ד הוא השיטה היחידה המיישמת את עקרונות השמיטה בתנאי ימינו יתר השיטת עוקפות את השמיטה אך לא מתמודדות אתה
שאלה: הסבר למושגים בשמיטה: אני מבקשת הסבר למושגים בשמיטה שראיתי בחנויות הירקות כגון: י"נ, יבול חו"ל, קדושת שביעית, אוצר בית דין, היתר מכירה וגבול עולי מצרים?
תשובה: ב"ה שלו-ם וברכה י"נ   יבול נכרי שגודל בארץ ישראל. יבול חו"ל   יבול נכרי שגודל בחוץ לארץ כגון: בירדן. אינו קדוש בקדושת שביעית. אוצר בית דין   יבול שגדל אצל יהודי בארץ ישראל עבור בית דין שדואג שהגידול, הקטיף וחלוקתו לציבור יעשו על פי ההלכה. ליבול זה ישנה קדושה. קדושת שביעית   מה שגדל בארץ ישראל ברשות ישראל (כגון באוצר בית דין ולא בהיתר מכירה) יש לו קדושה. לפי הרמב"ן מקימים מצווה כאשר אוכלים אותו. אין לבשלו אם רגילים לאכלו רק חי, יש לאסוף את השאריות בנפרד מהפסולת האחרת, אין למוכרו בצורה רגילה(אלא יש לשלם רק את ההוצאות של הבית דין) יש לבערו(לפי הרמב"ם, לפי רוב הפוסקים מספיק להפקירו) בזמן הביעור ואין להוציאו לחוץ לארץ. היתר מכירה   כדי להקל על המגדלים, מכירה, יצוא, ושלא יהיה איסור אכילה של ירקות(  איסור ספיחין) - מוכרים את הקרקע והגידולים לשנתיים לנכרי. (גם אחר המכירה יש לעשות את המלאכות האסורות מהתורה על ידי נכרי). השנה הקונה היה גר תושב(גוי ששומר 7 מצוות בני נח) לכן על פי השולחן ערוך אין איסור "לא תחנם" במכירה. רוב הפוסקים סוברים שאין קדושה ליבול נכרי וכן ליבול היתר מכירה. (לעומתם החזון איש מחמיר שיש קדושה). גבול עולי מצרים   מקומות שישבו יהודים בבית הראשון ולא בבית שני. במשנה(שביעית ו, א) מבואר ששם אסור לעבד את הקרקע אבל היבול מותר באכילה. למרות שמותר לאכול את היבול יש הסוברים שיש לו קדושת שביעית. לכן אם לא מצוין על הגידול שיש לו קדושת שביעית עשו לאותו שטח ולאותו גידול היתר מכירה. (ההיתר מכירה נצרך גם עבור החקלאים שיהיה להם ההיתר לגדל). הרב חגי בר גיורא
שאלה: פיצוי ממכבסה על אובדן בגד: הבאתי למכבסה שמלה כמעט חדשה שהתלכלכה, שילמתי להם ואמרו לי שישלחו לי הודעה כשזה יהיה מוכן. עבר זמן ולא קיבלתי מהם הודעה אז פניתי אליהם והם לא מצאו את השמלה, תקופה הם עשו חיפושים ולא מצאו. האם הם צריכים להחזיר לי את הכסף ששילמתי על הניקוי, והאם הם צריכים לפצות אותי בכסף, לפי הסכום שעלתה לי השמלה?
תשובה: הם צריכים להחזיר לך את מה ששלמת על העבודה כיון שהם לא עשו את העבודה, ואפילו אם עשו אותה לא נהנית ממנה. כמו כן הם צריכים לשלם לך על השמלה עפ"י ההלכה ששומר שכר חייב בגנבה ואבדה. המכבסה מוגדרת שומר שכר עפ"י משנה בב"מ פ עמוד ב "כל האומנין שומרי שכר הן וכולן שאמרו טול את שלך והבא מעות שומר חנם" ונפסק בשו"ע סימן שו סעיף א וכתב שם השך שזה נכון בכל אומן שהרי יש לו הנאה מזה שהחפץ אצלו כמו ששוכר הוא ש"ש. אמנם הפת"ש שם הביא רשימת ראשונים שנחשב ש"ש כיון שיש לו הנאה מזה שהחפץ אצלו שהלקוח יהיה מכרח לשלם לו וכאשר שלמו לו מראש ואין לו הנאה זו נחשב שומר חינם אך כתב הפת"ש שכאשר העבודה לא יכולה להיות בבית בעל הבית כולם יודו שהוא ש"ש כיון שבשביל העבודה צריך שהחפץ יהיה אצלו נהנה מזה
שאלה: הפעלת מזגן על קור בחורף: אני עובד במקום יחד עם עוד שלושה אנשים. החדר הוא תת קרקעי ואין לו פתחי אויר, כך שהוא חנוק, מה שמקשה על התפקוד בעבודה. אני מעוניין להפעיל את המזגן על קור אבל יש עובדת אחת שאיננה מעוניינת שהמזגן יפעל בטענה שקר לה, שעכשיו חורף, ושהמזגן גורם לה לחלות. אני טענתי מולה שתאבזר את עצמה במעיל או ביגוד חם יותר ותשים כובע צמר וכו והיא אמרה לי להביא מאוורר. עובדת נוספת טוענת כמוני ולעובד הרביעי אין דעה בעניין והמזגן לא מפריע לו באופן כללי. אשמח לדעת כיצד לנהוג בעניין, מי צודק, ומהם העקרונות להכרעה בשאלה זו? האם כל פעם שמתלונן מישהו על קור בחורף, פרמטרים אחרים לא משנים (דעת הרוב, אוורור המקום וכו ) והולכים באופן החלטי אחר הכלל "כולם חולים אצל הקור"? ו
תשובה: : לא מצאתי דברים מפורשים בענין. אולם נראה שהדרך הנכונה ללכת לפי המנהג כל זמן ומקום. כך אנו רואים בדיני שותפים שהם נוהגים לפי הנוהג בין השותפים וכך גם אתם ששותפים בזכות השימוש במקום כך ראוי שתנהגו. הנוהג נקבע לפי עונת השנה ולפי רמת הטמפרטורה בחדר. נראה שמטמפרטורה של 17 מעלות עד 23 מעלות אין להפעיל מזגן. מתחת ל17 יש להפעיל חימום. מעל 23 יש להפעיל קרור.
שאלה: הסתמכות על כשרות רגילה כשיש שמועה: אני קונה מידי שבוע במעדנייה בבני-ברק עבור ביהכ"נ. לפני כחודש פנה אליי רב מהקהילה בטענה שעל אותה מעדנייה יש שמועה שלפני כ-3 שמיטות הרב לנדאו הסיר את השגחתו ממנה בגלל שבעל החנות הכניס ירק לחנותו שלא מהשגחתו של הרב. למעדנייה יש כיום תעודת כשרות רגילה של הרבנות בני-ברק בראשות הרב רוקח שליט"א. האם מותר לי לקנות באותה מעדנייה? האם עפ"י ההלכה יש צורך שבעל המעדנייה יכניס למעדניה השגחה מהודרת יותר?
תשובה: ב"ה שלו-ם וברכה לא. אם שומר מצוות יתכן שחזר בתשובה. תברר עם הרבנות מה רמת הכשרות ואם מאז היו עוד בעיות. הרב בר גיורא
שאלה: מה היה בתענית אסתר?: כבוד הרב רציתי בבקשה לדעת מהי תענית אסתר, כלומר אני יודע שהיא צמה שלושה ימים אבל מה הכוונה שלושה ימים? שלושה ימים מלאים ושגם הלילה השלישי היא צמה או רק שלושה ימים והלילה השלישי היא לא צמה?
תשובה: לשואל למעשה שלושת ימי הצום המוזכרים במגילה היו בניסן (י"ד, ט"ו, וט"ז) ולא באדר (ראה פרקי דרבי אליעזר פרק ל ואסתר רבה ח,ו). לגבי מספר השעות שצמו בפועל, נחלקו הדעות: מסוגיית הגמרא במסכת יבמות (קכא ע"ב) עולה שצמו שלושה ימים ושלושה לילות מעת לעת ובמדרש תהלים (כב) מובא שבכל אחד מן הימים הפסיקו את הצום מבעוד יום (לפני שקיעת החמה) ובצאת הכוכבים היו שבים לצום. ולפי אבן עזרא (אסתר ד, טז) צמו שני ימים ושני לילות. נאמנה
שאלה: ברכת כוהנים: אני כהן ושמעתי פעם שבשעת ברכת כוהנים, אסור לכוהן להאריך את שם ה? חיפשתי מקור (אם אכן הוא קיים) אבל אני לא מצאתי, אולי הרב יאיר את עיניי?
תשובה: לא שמעתי על איסור זה, ואולי הכוונה למי שמאריך כל כך עד שמי ששומע לא יכול לשמוע שזה שם ד'.
שאלה: אדנית שאינה נקובה: לרב האם גם באדנית שאינה נקובה יש את הבעיה הזאת? בנוסף האם העלים שיוצאים "מהשוליים" נחשבים שיונקים? השאלה נשאלה בהמשך לשאלה "נטיעה באדניות בשמיטה"
תשובה: וברכת ד' א. מחלוקת לעניין עציץ שאינו נקוב בשביעית, רוב האחרונים נוטים להחמיר בכך. ב. אמנם לגבי עלים יש מחלוקת האם יש יניקת נוף, אבל גם בזה משתדלים להחמיר. שבוע טוב הרב יהודה הלוי עמיחי מכון התורה והארץ כפר דרום שבי דרום
שאלה: שנהיה לראש ולא לזנב: רבותי הרבנים. שאלתי היא בנושא שמציק לי שנים רבות. כאשר אני אמור לברך בסעודת ראש השנה את הברכה שנהייה לראש ולא לזנב, אני אמור להחזיק בידי ראש של דג או ראש של אייל כבש ובכן בעייתי היא כזו: אני אלרגי למזונות מהים ולכן הם אינם נכנסים אלינו הביתה ואף אחד ואחת מבני הבית אינם אוכלים מזונות אלו. וכבש אייל אנחנו לא אוכלים מפאת המנעות מאכילת בשר אדום ( והריח הנלווה לבשר הכבש ). על מה אם כן ואיך אני יכול לברך ברכה זו? בברכת ובשורת טובות ו על זמנכם היקר.
תשובה: העיקרון של הסימנים בראש השנה הם כשאנו אוכלים דבר מסויים אנו מתפללים שזה יהיה סימן טוב. לכן, אם אי אפשר אז תפילה זו לא תאמרו. בנוסף, אמנם המנהג לאכול אולם יש גירסא שמספיק לראות בשביל להתפלל על סימן זה ואין צורך לאכול. וכל הטעם שנוהגים לאכול זה בשביל הסומא שאינו רואה והוא יאכל ויתפלל. לכן, אפשר לקנות ולשים על השולחן בלי לאכול ולתת אותו לאחר מכן למי שאוכל. (עיין בית יוסף אורח חיים תקפג והגהות וחידושים עליו).
שאלה: סלט שנחתך בסכין שלא נשמרה בכשרותה: שאלוני חברי שאינם שומרים תורה ומצוות אך מעוניינים שאוכל לאכול עימם. מה דין סלט שנחתך בסכין שלא שמרו אותה בכשרותה (כלומר, לא הקפידו על בשר וחלב) והושם בקערת פלסטיק או זכוכית. האם ניתן לאכול ממנו? (בהנחה שהירקות נקנו בסופר גדול, או שאני מפריש ללא ברכה) האם יש הבדל אם אני אשכנזי או ספרדי?
תשובה: אם הסכין הייתה "בת יומה" (שהשתמשו בה ב24 שעות האחרונות באוכל חם) - הסלט אסור באכילה. אם היא לא הייתה בת יומה, והייתה נקייה: אם הסלט מכיל גם דברים חריפים שנחתכו בסכין (כגון בצל): האשכנזים מחמירים והספרדים מקילים. אם אין בסלט דברים חריפים - הסלט מותר באכילה.  מקורות: שולחן ערוך יורה דעה סימן צו, סעיפים א, ה. וש"ך שם סעיף קטן ו  הרב עודד מילר
שאלה: קדושת שביעית בבננה- המשך: המשך לשאלה לגבי קליפת בננה, אינני חקלאי ואין לי ידע האם החקלאים מאכילים קליפות מסוג זה את בהמותיהם. לכן שאלתי האם אני צריך לטרוח ולנסות ברפתות האם הבהמות יאכלו את הקליפות הללו או שאני יכול לזרוק קליפות אלו לפח או לשים בשקית ולזרוק. השאלה נשאלה בהמשך לשאלה "קדושת שביעית"
תשובה: וברכת ד' רוב הקליפות בארץ לא מיועדות למאכל בהמה, וכמו כן בעיר אין בע"ח לתת להם אוכלים אלו, על כן אפשר לזרוק לאשפה רגילה, ומי שמחמיר לעטוף ולשים בפח קדוש יאמר לו. שבוע טוב הרב יהודה הלוי עמיחי מכון התורה והארץ כפר דרום שבי דרום
שאלה: מה גזר התינוקות בעולם הבא?: לכבוד הרב, אני אשמח מאוד לדעת מה יקרה לילדים קטנים במזמן שהמשיח יבוא (בעזרת ה ) האם זה אומר שהנשמה שלהם עדיין לא הספיקה לתקן והיא נשארת בדרגה שלה? האם הילדים והתינוקות ישארו בעולם הבא?, שמעתי שכשאר בן מהמשפחה עושה משהו שמקריב אותו יותר לה יתברך זה מוסיף זכויות לו ולכול בני המשפחה, אז האם אנחנו מוסיפים זכיות לילדים ועוזרים להם לתקן את עצמם.?. אשמח מאוד לתשובתך.
תשובה: ב"ה לך. קראתי את מכתבך ומאוד נהניתי לראות את השאלה היפה שלך, שאלה המראה על חשיבה ועל תחום שמעסיק אותך והוא חשוב מאוד. חשוב מאוד לדעת, שקודם שעוסקים בתחום הזה יש לזכור את דברי הרמב"ם בהלכות מלכים שכתב שכל הדברים האלו לא נדע איך הם יהיו עד שהם יהיו. השינוי בזמן בוא המשיח יהיה כל כך גדול, שאנו כיום לא מסוגלים לקלוט זאת. אנו מאמינים שבבוא המשיח הדברים ישתנו, והם יגיעו לתיקון שלהם, שהם יהיו נפלאים, אבל אנו לא מסוגלים כיום, כשאנו נמצאים במציאות לא פשוטה, מציאות הרוויה בסיבוכים, בהתמודדויות, להבין מה יהיה כשהמצב יהיה מתוקן. פעמים רבות אנו עוסקים בדמיון שלנו בזמנים האלו, כי אנו כל כך רוצים שהצרות והקשיים יעברו, אבל באמת אין לנו את האפשרות לדמיין זאת, כי זה לגמרי מרוחק מהשכל שלנו. צודק אתה שכל אחד בא לעולם כדי לעשות תיקון מסוים. יש כאלו שצריכים לתקן את נשמתם, ולשם כך הם באו לעולם, ויש כאלו שבאו לעזור לאחרים להשלים את החלק שהם צריכים לתקן, ויש גם דברים נוספים. חכמים מלמדים אותנו שכל אדם בא לעולם כדי לעשות תפקיד מסוים. לשם התפקיד שמיועד בשבילו הוא עובר בעולם תהליכים שלמים, תהליכים שבאים להוביל אותו אל התפקיד הזה שהוא צריך לעשות. לא כל אחד יודע מה התפקיד שלו, ורק אם האדם באמת פתוח לקלוט מה ה' מדבר אליו דרך המציאות, ומה הנטיות שלו, הוא מסוגל להגיע לתפקיד שלו באמת. זה אפשרי, אפשרי אך זה דורש השקעה, זה דורש מוכנות ורצון להשקיע ולבנות את עצמך לאותו היעד. פעמים רבות האדם עוסק בדברים שהם מופלאים ממנו, שאין לו השגה בהם, ואיננו משקיע בתפקיד הזה, ואז הוא הולך לאיבוד. לכל אחד יש תפקיד, גם לתינוק יש סיבה למה הוא הגיע לעולם, אך אנו הקטנים לא מבינים זאת, לא רואים ולא מסוגלים להבין. בעבר היו נביאים בעם ישראל שהם יכלו להסתכל על האדם ולראות את הדברים האלו באופן פשוט. דבר זה אנו יכולים לראות בתיאור התורה על שמואל הנביא ובמפגש לו עם שאול. שאול הולך ומחפש אתונות, והנה אחרי ימים של חיפוש הוא הולך אל הנביא. ונשאלת השאלה, מדוע בשביל אתונות הולך שאול הצדיק אל הנביא? אלא ששאול מבין שה' בא לומר לו משהו על המשך הדרך שלו, והוא מבקש מהנביא להבין את רצון ה'. לצערנו אין לנו נביא, ואנו לפעמים כמו מגששים באפלה, להבין את הדברים בדרכים אחרות, על ידי חכם עדיף מנביא, על ידי התבוננות בתורה, וזוכים להגיע לדברים נפלאים. לכן, חשוב לדעת שלכל אחד יש יעד, יש תפקיד, ואנו לא מבינים אותו, אבל אנו מאמינים, כן מאמינים שגם לתינוק הקטן יש תפקיד, יש תיקון שהוא עשה אותו ולכן אפילו תינוק שנפטר זה בגלל שהוא גמר את התפקיד שלו בעולם, את התיקון שלו בעולם ועוד. ידידי, המשך ללמוד, המשך לשאול ולברר, ותזכה להתעלות ולהתקדם לקראת הגאולה השלמה. הרב יצחק גרינבלט.
שאלה: איסור ייחוד בין מורה לתלמיד המשך: בהמשך לשאלתי. מבחינת המורים בלתי אפשר שתלמידים ייכנסו לחדר מורים. גם כאשר המורה נמצאת איתם. לכן אין אפשרות לקיים שיחות שם. יש אפשרות לקיים את השיחות בחדר שכולל בתוכו מספר חדרים ומיועד לשיחות תגבורים לימודיים לתלמידים כאשר ישנם עוד אנשים בחדרים הסמוכים כאשר הדלת פתוחה? האם ניהול שיחה בחדר עם דלת חצי פתוחה פותר את הבעיה של הייחוד? השאלה נשאלה בהמשך לשאלה "איסור ייחוד בין מורה לתלמיד"
תשובה: אם יש אנשים נוספים בקמפוס מותר
שאלה: תבשיל פרווה מסיר בשרי בצלחת חלבית: תבשיל פרווה שהשתמשו בו בסיר בשרי, האם מותר למזוג לצלחת חלבית שהוא חם?
תשובה: אני מבין שרק הצלחת חלבית, אך כרגע אין בה מאכלי חלב. במצב זה הדבר בהחלט מותר לספרדים הפוסקים כשו"ע. האשכנזים הפוסקים כרמ"א נוהגים להחמיר בכך, מלבד במקום צורך או הפסד מרובה.  מקורות: שולחן ערוך יורה דעה סימן צה סעיף ב, וש"ך שם ס"ק ה.
שאלה: ירידה מהמטוס בשבת: בשישי האחרון עקב תקלה במטוס, נאלצנו לנחות בשדה התעופה בן גוריון לאחר כניסת השבת, ומכיון שאנחנו מסורתיים, הלכנו ברגל בשבת לחברים בפתח תקוה, ואמרו לנו המארחים שהיה אסור לנו לצאת מתחום שדה התעופה כל השבת, (ויש שאומרים ארבע אמות מהמטוס לא מציאותי) ללא עירוב תחומין. שאלתי האם באמת היינו צריכים לשהות בשדה התעופה בן גוריון עד מוצאי שבת? או שיש עירובי תחומין ואפשרי ללכת לפתח תקוה או לאחד הישובים הסמוכים, עם המסמכים האישיים?
תשובה: ראשית כל, לימוד לקח, לא טסים בערב שבת! הייתם צריכים להישאר בשדה התעופה עד מוצ"ש
שאלה: מסיבת חנוכה ביום של יארצייט:, אם אני מוזמן למסיבת חנוכה השנה ובאותו ערב יש לי יורצייט, האם ניתן להשתתף? יש לציין שלא יהיו כלי נגינה וכן ללא שירים (מלבד מעוז צור.)
תשובה: אם אין בה סעודה מותר. הרחבת התשובה: כתב הרמ"א סימן שצא - אסור לאכול בסעודה שבלילה שביום המחרת מת אביו או אמו. וכך נוהגים האשכנזים וחלק מהספרדים - (הגר"מ אליהו זצ"ל). ילקו"י מתיר מעיקר הדין וטוב להחמיר. יום הפטירה קל מיב' חודש- והאיסור הוא לשמוע כלי נגינה וסעודות גדולות.
שאלה: טבילה להר הבית: לכבוד הרב עזריה ממכון המקדש 1. האם מברכים לפני טבילה לעליה להר הבית? 2. באיזה מקווה צריך לטבול?
תשובה: לשואל, 1. יש לברך לפני הטבילה, כפי שפסק רבי צדוק הכהן מלובלין (שו"ת תפארת צבי, יו"ד ח"ב סי' כז אות יא-יב), והנושא מבואר בהרחבה בספר 'אל הר המור', עמ' לח ועמ' סט והלאה. 2. צריך לטבול במקווה הכשר מן הדין לטבילת נשים. קשה במסגרת זו לפרט את הדברים, ויש לברר בכל מקווה גברים לגופו האם הוא נבנה ומתוחזק ברמה מספקת לטבילה זו. יש חומרות מסוימות שנוהגות כיום במקווה לטבילת נשים, כגון שנקב ההשקה יהיה פתוח בשעת הטבילה, שאין חובה להקפיד עליהן בטבילה זו, הן משום שהאיסור אינו באותה רמת חומרה (בנשים - איסור כרת, בהר הבית לבעל קרי - איסור לאו), והן משום שתוספת החומרות היא מנהג, ובמנהג אין לך אלא מה שנהגו (ועיין שו"ת תשובות והנהגות ח"ב סי' תמ, שאפילו בטבילת נשים לבעליהן מי שטבלה כשהנקב היה סגור אינה צריכה לטבול שוב).
שאלה: צופר שבת: האם בזמננו חובה להפעיל את הצופר שבת? ואם זה מפריע לשכנים? אם צריך להפעיל את הצופר, כמה זמן לפני הדלקת הנרות? האם מספיק פעם אחת או שצריך להפעיל פעמיים (לדוג חצי שעה לפני ו 5 דקות לפני)? דרך אגב. האם בזמן הגמ שתקעו בכל ערב שבת בירכו על התקיעה?
תשובה: כבר במשנה ובתלמוד מוזכרת הצפירה לכבוד שבת ע"מ להזכיר לאנשים שהשבת נכנסת בימינו החובה גדולה יותר כי יש רבים שלצערנו אינם זוכרים את השבת. איני מבין מה ההפרעה לשכנים? כשעורכים ים יום הולדת לילד מביאים מגבירי קול רבי עצמה שבמשך שעות בלילה איש לא יכול לדבר עם רעהו ואין פוצה פה ומצפצף וחצי דקה של צפירה קולנית הרבה פחות לפנות ערב מפריעה?! מומלץ להשמיע שירי שבת יפים שבת
שאלה: מניעת הריון ע"פ ההלכה: מבקש לדעת מה הייתה דעת הרב מרדכי אליהו זצ"ל על אמצעי המניעה דיאפרגמה. האם מותר? מראש
תשובה: ממה שידוע לי הרב אליהו זצ"ל לא התיר דיאפראגה.
שאלה: פסולת כהונה שבא עליה נכרי: לכבוד הרבנים רציתי לדעת מהו דין הולד במקרה של פסולת כהונה שבא עליה נכרי, הרמב"ם וכן משמע מכמה פוסקים סוברים שלא תצא אבל משמע שזה רק מפני שהולד הולך אחר האם והאם כשרה (לכאורה), אבל בפסולת כהונה שבא עלי נכרי האם (גם לרמב"ם) אמרינן שתצא? ואם לאו מה דין הולד? ישר כח על מלאכת הקודש
תשובה: פסול חללות עובר דרך האב ולא דרך האם, ולכן אשה חללה שילדה בת מגוי, אינה הופכת הבת לחללה מצד הפסול שלה. אכן מצד שאביה גוי הבת פגומה לכהונה, ולכן אסורה להינשא לכהן, (הנדון תלוי במחלוקת הראשונים שהזכרת.) הרב מרדכי גרוס.
שאלה: בורר בשבת: לרב, אם הוצאתי בגד אחד מתוך ערימת בגדים כדי ללבוש אותו ולאחר מכן ראיתי שהוא לא מתאים כגון לא נקי או מקומט וכדומה ולכן החלטתי לא ללבוש ולהוציא בגד אחר - האם יש כאן ברירה? כנ"ל אם הוצאתי בגד לילד ללבישה מידית אבל הוא לא מסכים ללבוש וצריך להוציא בגד אחר מתוך ערימת בגדים, האם זו ברירה?
תשובה: בשני המקרים לא נעשה שום איסור. הרחבה: יש להבחין בין שני מקרים דומים, אך שונים בדינם: א) כאשר אדם הוציא בגד שחשב שהוא מתאים ללבישה, ולאחר מכן התברר שהוא א י נ ו מתאים מסיבה כל שהיא - אין כאן כלל ברירה, ולא נעשה שום איסור (ארחות שבת, פרק ג' סעיף קכד). ב) כאשר אדם הוציא בגד מ ת א י ם ללבישה על מנת ללבשו מיד, ולבסוף התחרט ולא לבשו מיד: בעל הפרי מגדים כתב (סימן שיט, משבצות זהב ס"ק ב) שאף על פי שאין כאן איסור ברירה בכל זאת "לא אריך למעבד הכי", כלומר - אין ראוי לעשות כן, והאדם צריך להשתמש בבגד מיד למרות חרטתו. נחלקו אחרונים מדוע אין ראוי לעשות כן: 1) בשו"ת רב פעלים (סימן י"ב ד"ה "נמצא") כתב שאכן יש כאן איסור דרבנן, כיוון שעשה פעולה אסורה אף על פי שלא הייתה מחשבה לעשות איסור. 2) ב"תשובות והנהגות" (חלק ב, סימן קפה אות ב) כתב שאסור לעשות זאת שמא אדם יערים ויברור ל"לאחר זמן" אך ישקר ויאמר שברר עבור שימוש מיידי אלא שהתחרט. נראה ששני המקרים שתיארת שייכים למקרה הראשון בו התברר לבסוף שהבגד אינו מתאים ללבישה (או משום שהוא מקומט, או משום שהבגד לא מוצא חן בעיני הילד), וממילא לא נעשה כאן שום איסור. הרב עודד מילר
שאלה: ברכת שהכל: אם נמצאים לפניי מזונות שברכתם מזונות, עץ, אדמה ושהכל - האם בברכת שהכל על הבשר אני פוטר מלברך שהכל על המים או המיץ שנמצא לפניי, או שעליי לברך גם על המשקה את ברכתו?
תשובה: כל מה שלפניך, ברכתו שהכל, ודעתך לאכול נפטר בברכת שהכל. כיון שמאכל חשוב יותר ממשקה, לכתחילה יש לברך שהכל על מאכל כלומר על הבשר ובזה נפטרים מלברך על המים ולא להיפך.
שאלה: שריטות המופיעות בגוף באופן פתאומי:! רציתי לשאול בעניין שריטות המופיעות בגופה של אישתי ועכשיו משהו חדש היום בלילה חלמה אישתי שאמא נשרטה במצח ולאחר שהיא הקיצה הופתענו לגלות שאכן באותו מקום הופיעה לה השריטה. אשמח אם תענה לי ותעזור לי והמשך יום מבורך.
תשובה: תבדקו בחדר השינה אם יש חפץ שיכול לגרום לשריטה וכן לבדוק אם יש ציפורניים ביד שיכולים לגרום לשריטה ואם כן- להרחיק את גורם הנזק. כמו כן לקרוא קריאת שמע לפני השינה וכן יושב בסתר עליון.
שאלה: עקירת צמח נוי לצורך בינוי ושתילה שלו מחדש: משאלות קודמות באתר ראיתי שניתן לעקור צמח לצורך בניה. שאלתי היא, מדובר בצמח נוי בינוני בגודל 1.5-2 האם לאחר העקירה מותר לשותלו מחדש בגינה או שצריך לשותלו מחדש בעציץ גדול (על גבי ריצפה) ולאחר השמיטה לנטוע אותו שוב בגינה. (השטח המרוצף הוא מתחת לכיפת השמיים) - או שאסור לשתול אותו בכלל, לא בעציץ ולא באדמה. אם צריך לשתלו בעציץ, האם ניתן להוסיף מצע לעציץ לצורך קיום הצמח? גוש האדמה שמועבר עם השורשים אינו מספיק לגידול והצמח סביר לודאי שימות או יפגע קשה.
תשובה: וברכת ד' אין לשתול את הצמח בשטח פתוח (אפילו על גבי רצפה או ניילון) אבל בבית אפשר לשתול כשיש ניתוק בין האדמה והצמח. בבית אפשר גם להוסיף אדמה לעציץ. שבוע טוב הרב יהודה הלוי עמיחי מכון התורה והארץ כפר דרום שבי דרום
שאלה: שינה לפני הקידוש בליל שבת: לרב, אני עובד בימי שישי בין השעות שבע לשלוש. בתקופת החורף כאשר חוזרים מבית הכנסת מוקדם, האם ניתן לישון לאחר התפילה, ולקיים את הסעודה רק לאחר שעתיים שלוש? במידה וכן האם ראוי לחזור מבית הכנסת ולקדש, לאכול דבר מה כדי שיחשב קידוש במקום סעודה, ואז לישון, או שעדיף לחכות לסעודה? ושבת
תשובה: לשואל, 1. מותר לישון לפני הקידוש אם יש מישהו שיעיר אותך לקדש. בשמירת שבת כהלכתה (פמ"ז הערה קא) נאמר שהגרש"ז אוירבך התלבט האם מותר לישון לפני הקידוש, או שדינו כמו קריאת שמע שאסור לישון לפניה (משנ"ב סי' רלה סקי"ז). הצד להקל, שאמנם לכתחילה צריך לקדש בלילה, אבל בדיעבד מי שלא קידש בלילה מקדש ביום (סי' רעא ס"ח), ואם כן אין לחשוש שמא בגלל השינה יפסיד את הקידוש. הרב נויבירט זצ"ל פקפק בהיתר זה, ואף העלה ספק האם מועיל שיבקש ממישהו שיזכירנו (כשם שתזכורת מאדם אחר מועילה לעניין אכילה, משנ"ב סי' רלה סקי"ח). אך בערוך השולחן סי' רלב סי"ז צידד להתיר שינה לפני מצווה כאשר ממנים משגיח על כך, ומסתבר שהוא הדין כאן, וקל וחומר אם בני הבית בעצמם לא יאכלו עד שתתעורר (ועיין בספר אדני שלמה ח"א עמ' תקפה, שתמה על פקפוקו של הרב נויבירט). 2. אין בזה עדיפות מכרעת, והדבר תלוי בך ובמשפחתך, מה יהיה יותר עונג שבת לכולם. הצדדים לכאן ולכאן: מחד, יש עדיפות בהקדמת הקידוש, כדי להזכיר את השבת מיד בכניסתה (סי' רעא ס"א ומשנ"ב סק"א). מאידך, יש גם יתרון בהמתנה לסעודה, כי כך יוצאים ידי "קידוש במקום סעודה" לכל הדעות (עיין סי' רעג ס"ה בבה"ל ד"ה כתבו, בשם הגר"א, ובשש"כ פנ"ד סכ"ב). נראה שאין כאן עדיפות מוחלטת, וכדאי ללכת לפי מה שיהיה יותר עונג שבת ו בית לך ולשאר המשפחה. מן הראוי להביא כאן את לשון המשנה ברורה (סי' רעא סק"א): "אם אינו תאב לאכול, יכול להמתין מלקדש עד שירעב. ומכל מקום נראה דהיכא דיש בזה משום בית, או שיש לו בביתו משרתים או שאר אורחים, ובפרט אורח עני, לא יאחר בכל גווני, דכיון דהם מוטלים עליו - לא יוכל לעכבם בשביל שהוא רוצה לקיים מצוה מן המובחר".
שאלה: בגד עם ציטוט מפסוק: הרב. יש לי פליז שקיבלתי ממועצה אזורית שומרון, ומוטבע עליו הסמל של המועצה. חלק מהסמל הם המילים "עוד תטעי כרמים בהרי שומרון". האם מותר להיכנס עם הפליז הזה לשירותים וכו'? אם לא, האם יש פיתרון על מנת שיהיה אפשר להשתמש בו? יש לציין שהאותיות מחוברות קצת, והמילים לא ממש ברורות.
תשובה: מכיון שהמועצה האזורית היא שהדפיסה והשאלה נוגעת לתושבי השומרון מן הראוי להפנות את השאלה לרבנות השומרון
שאלה: להזיז תוכים בשבת: לרב. יש לי תוכים במרפסת, האם בשבת היה מותר לי להעביר התוכים לבית עקב הקור?
תשובה: מותר, אך להבא יש להקפיד להכניסו לפני השבת, באם יש חשש למזג אוויר שיגרום להם צער. הרחבה: בעלי חיים הינם מוקצים מחמת גופם (סימן שח סעיף לט). אמנם כאן יש שני צדדים להקל בכך: א) לגבי תוכים שמצייצים ב"קול נאה", דעת מהר"ח אור זרוע (סוף סימן פא) שהם כלל אינם מוקצה כיוון שבני אדם נהנים מהם, ואילו לדעת הרא"ש (שו"ת הרא"ש, סימן פב) הם נקראים מוקצה. ב) עוד נחלקו אחרונים האם מותר לטלטל בעלי חיים במקום של צער בעלי חיים (עיין משנה ברורה סימן שה סעיף קטן ע), לדעת המגן-אברהם אסור, ולדעת האליה-רבה מותר. החזון איש הכריע כמקילים (סימן נב, סעיף קטן טז). על כן כאן ניתן להקל לטלטל את התוכים (שו"ת יביע אומר חלק ה, סוף סימן כו. שמירת שבת כהלכתה פרק כז סעיף לא). כמובן שכל זאת רק לעניין דיעבד, אך להבא יש לבחון לפני כל שבת מהו מזג האוויר, ולהכניס את הכלוב לפני השבת באם צפוי מזג אוויר שיגרום להם צער בשבת. הרב עודד מילר
שאלה: מהלך בשבת עם ציצית פסולה: לרב מי שהרואה את חברו בשבת מהלך במקום שאין עירוב והוא לבוש ציצת פסולה - צריך להודיעו שיוריד אותה כדי שלא יעבור על איסור הוצאה. שאלה: אם האדם יוריד את הציצית ברשות הרבים ויניח אותה, הוא לא יעבור על איסור הנחה ברשות הרבים?
תשובה: אם מדובר שהאדם הלובש את הציצית עומד במקומו - הרי שעצם עמידתו כבר נחשבת כ"הנחה", על כן במצב זה אין בהורדת הטלית משום מלאכה. אם מדובר שהאדם נמצא כעת תוך כדי הליכה - אכן אסור לו להניח את הטלית בדרך הרגילה, אלא הוא צריך להניח אותה בשינוי (שולחן ערוך סימן רסו, סעיף י). הרב עודד מילר
שאלה: כובע בשבת: לרב כובע שיש בשוליו רוחב טפח, אם הוא נכפף למטה מותר ללובשו בשבת ואם הוא קשה, שאינו נכפף למטה אסור ללובשו בשבת. מדוע?
תשובה: כיוון שאם אינו נכפף הרי הוא בגד, ומפורש בגמ' (מסכת שבת דף קלח עמוד ב) שאין איסור אוהל בגלימה שמתפשטת טפח מהראש.  עיין משנה ברורה סימן שא סעיף קטן קנא. הרב עודד מילר
שאלה: עליית קטן לספר תורה: האם ילד קטן מבר מצווה יכול לעלות לתורה או לקרוא בתורה ולהוציא ידי חובה אשכנזים בשני וחמישי?
תשובה: קטן לא יכול לעלות בשני וחמישי. אשכנזים לא מעלים כלל בתוך שבעה וגם בימי החול, אבל במפטיר אפשר לעלות כי כבר שמעו לעלות ולקרוא חוץ מארבע פרשיות שהם חובה. ספרדים- אין בעיה שיעלה, אבל רק אחד מתוך שבעת העולים, וביום חול עדיף שלא.
שאלה: עיסוי: לרב! א. מה יחס היהדות למקצוע שניקרא עיסוי ויש לימודי תעודה לזה לגברים ונשים האם מותר ללמוד מקצוע זה. ( חלק מהמקצוע נוגעים ומעסים את גוף האדם לפעמים גם רפלקסולוגיה עיסוי כפות רגליים. ב.אני גבר האם מותר לי ללכת לאישה לקבל עיסוי (בשביל הכיף?) ג. אם לא מותר אישה האם מותר ללכת לגבר? ד. מה ההבדל בין גבר לאישה? התוצאה אותה תוצאה. ואם אסור אשמח גם לקבל ממך תשובה כנה ועניינית.
תשובה: ברכה, אם העיסוי נעשה בצניעות אין בכך בעיה. עיסוי של גברים לנשים או של נשים לגברים בשביל כיף אסור בהחלט, ואפילו לצרכים רפואיים על גבר ללכת לגבר, ואשה לאשה, ורק במקרים רפואיים מסויימים יש מקום להתיר ללכת לבן המין השני. בברכת והיה מחנך קדוש,
שאלה: מידת המלכות - פסיבית?: לרב! מה הכוונה שספירת המלכות פסיבית? האם ניתן לומר שגם המשיח פסיבי? שאדם פסיבי אז הוא בעיקרון רק רוצה לקבל. ושמעתי שזה לא טוב כל כך. שזה מביא לאגו. שאדם חייב ללמוד בעולם הזה להעניק להפיץ ולתת תמיד ולהסתכל על הזולת ולבטל את האני. איך זה מסתדר עם המשיח השכינה הקדושה ספירות המלכות.
תשובה: המלכות פועלת כמו שמלך מנהיג ופועל אך הפעילות היא בהתאם לנתונים שקיימים בשטח. גם המשיח הוא בעל יכולות אבל הוא מחכה להוראה שהגיע הזמן. אין הכוונה שמידת המלכות רוצה לקבל בשביל עצמה אלא כמו מלך שרוצה בריבוי חייליו כדי שיוכל לבצע משימות קשות לתועלת הציבור כולו.